余步雲 余步雲年年四川廣安人嘉慶中以鄉勇從剿白蓮教教匪累擢重慶鎮總兵道光七年從征回疆復和闐授乾清門侍衛擢貴州提督調湖南十二年加太子少保歷四川雲南提督復調貴州十八年加太子太保調福建提督二十年英軍攻陷定海調浙江提督二十一年駐防鎮海英軍再次攻陷定海余步雲屯兵招寶山棄砲臺而逃英軍乃據招寶山俯擊鎮海城金雞嶺及縣城先後失陷二十二年褫職處死